Alergie
Dobry den
Manzelovi zistili na gastroenterologickej ambulancii intoleranciu na kravske mlieko histamin a soju  chcem poprosit ci tie alergie vyvolava histamin alebo je kazda samostatne ma este ist k alergologovi
Dakujem
Dobrý deň.
Ďakujeme za vašu otázku.
V prípade intolerancie na bielkovinu kravského mlieka ide o hypersenzitívnu reakciu imunitného systému na jednu alebo viac bielkovín kravského mlieka, ktoré obsahuje viaceré alergény (β-laktoglobulín, α-laktalbumín, kazeín, bovinný sérový albumín, bovinný laktoferín). Po konzumácii mlieka dochádza k vyplaveniu histamínu a ďalších látok, zodpovedných za symptómy. Rovnakko ako alergia na sóju, patrí táto intolerancia medzi potravinové alergie.
Histamínová intolerancia (HIT) vzniká ako dôsledok zvýšeného množstva histamínu v tele – histamín sa nedostatočne rozkladá, a keď sa začne hromadiť, spôsobuje ťažkosti rôzneho charakteru. Dôvodom môže byť jeho zvýšený príjem v niektorých potravinách alebo jeho nadmerné vyplavovanie po kontakte organizmu s alergénom.
Základom liečby je eliminácia alergénov zo stravy a dodržiavanie pokynov od lekára. Ak sa po eliminácii sóje, mliečnych výrokov a histamínu nebudú vyskytovať ďalšie ťažkosti súvisiace s inými druhmi alergénov (prach, roztoče, peľ, srsť zvierat,...) tak alergologické vyšetrenie nemusí byť potrebné.
Prajem pekný zvyšok dňa.
S pozdravom
Mgr. Barbora Bičanovská